
РЕПУБЛИКА СРБИЈА
АКАДЕМИЈА СТРУКОВНИХ СТУДИЈА БЕОГРАД
Београд, Цара Душана 254

На основу члана 59.став 1. тачка 20) Статута Академије струковних студија Београд, Председник Академије струковних студија Београд

расписује

К О Н К У РС
ЗА УПИС СТУДЕНАТА НА MACTEP CTPУKOBHE СТУДИЈЕ  ЗА ШКОЛСКУ 2026/2027. ГОДИНУ  У ТРЕЋЕМ  РОКУ

ОДСЕК ВИСОКА ЗДРАВСТВЕНА ШКОЛА
Београд, Земун, Цара Душана 254

На основу дозволе за рад Академије струковних студија Београд, број 612-00-01656/2019-06 од 14.10.2019. године, Одсек Висока здравствена школа расписује Конкурс за упис студената на Мастер струковне студије у трајању од две (2) године (120 ЕСПБ), за школску 2026/2027. годину:
Акредитовани број студената по студијским програмима:
	
	Студијски програми Струковних мастер студија
	укупан 
број 
студената

	Струковна Мастер медицинска сестра
	29

	
	- Модул Клиничка нега

	- Модул Инструментирање у операционој сали
	10

	
	- Модул Јавно здравље
	5

	2.
	Струковни Мастер санитарно-еколошки инжењер - Санитарно ижењерство
	12

	3.
	Струковни Мастер физиотерапеут – Спортска рехабилитација
	30

	Укупно:
	71





	УСЛОВИ ЗА ПРИЈАВУ НА КОНКУРС


[bookmark: _heading=h.kgh2q2blt31c]
1. Мастер струковне студије - Струковни Мастер медицинска сестра: одговарајуће високо образовање од најмање 180 ЕСПБ, завршене основне струковне студије  - струковна медицинска сестра, струковна медицинска сестра-бабица и струковна медицинска сестра-васпитач.
2. Мастер струковне студије - Струковни Мастер санитарно-еколошки инжењер: одговарајуће високо образовање од најмање 180 ЕСПБ, завршене основне струковне студије - струковни санитарно еколошки инжењер или завршене основне струковне студије из сродних области (област биолошких, биотехничких, хемијских, медицинских, фармацеутских, ветеринарских наука, област инжењерство заштите животне средине и заштите на раду и област технолошко инжењерство). 
3. [bookmark: _heading=h.vtdc8nd4ftry]Мастер струковне студије - Струковни Mастер физиотерапеут: одговарајуће високо образовање од најмање 180 ЕСПБ, завршене основне струковне студије - струковни физиотерапеут.

	ОСНОВ ЗА УТВРЂИВАЊЕ РЕДОСЛЕДА КАНДИДАТА



[bookmark: _heading=h.bui5gx8p1btg]Основ за утврђивање редоследа кандидата за упис на Мастер струковне студије је ycпex кандидата постигнут на основним струковним студијама.
[bookmark: _heading=h.j4jw93cg2cv3]
	ДОКУМЕНТА ПОТРЕБНА ЗА ПРИЈАВУ НА КОНКУРС



Кандидати приликом електронске пријаве на Конкурс подносе следећа скенирана оригинална документа у PDF формату:

· Пријава на Конкурс  
· Фотокопија дипломе о завршеним основним струковним студијама или фотокопија уверења о дипломирању 
· Фотокопија извода из матичне књиге рођених са холограмом,
· Фотокопија уверења о држављанству не старије од 6 месеци
· Уплатницу или потврду о уплати на износ од 7.000,00 динара на текући рачун Академије струковних студија Београд на име обраде документације и рангирања за упис на мастер студије 

Прималац: Академија струковних студија Београд, 
Београд, Цара Душана 254,
Жиро рачун школе 840-32801845-26, са позивом на број 158


Кандидати приликом личне пријаве на Конкурс подносе на увид оригинална документа и предају фотокопије докумената.

*Студенти који су дипломирали по Закону о вишој школи достављају поред фотокопије дипломе (или уверења о дипломирању) и фотокoпију потврде о изједначавању стручног назива.
За добијање потврде о изједначавању стручног назива за кандидате који су диплому више школе стекли у Академији струковних студија Београд или њеним правним претходницима, потребно је доставити: 
· Захтев који се добија у просторијама Академије
· Фотокопију дипломе о завршеном вишем образовању
· Уплатницу на 10.000,00 динара 

Прималац: Академија струковних студија Београд, 
Београд, Цара Душана 254,
Жиро рачун школе 84032801845-26, са позивом на број 156


За трећи  уписни рок потребно је захтев предати до 19. октобра 2026.године.

*Заинтересовани кандидати за упис на мастер студије који су основне струковне студије завршили у иностранству потребно је да у Одсеку  Висока здравствена школа дo 19. октобра 2026. године предају документа за нострификацију дипломе ради наставка школовања.

Документа потребна за нострификацију дипломе: 

· Диплома и додатак дипломи – оригинал и два оверена превода
· Наставни план и програм са књигама предмета – оригинал и два оверена превода
· Извод из матичне књиге рођених са холограмом
· Уверење о држављанству не старије од 6 месеци
· Уплату на 40.000,00 дин

Прималац: Академија струковних студија Београд, 
Београд, Цара Душана 254,
Жиро рачун  840-32801845-26, са позивом на број 156

Напомена: Кандидати су у обавези да оригинале докумената донесу на увид, а неоверене фотокопије предају приликом пријаве. Уколико кандидат одустане од даљег поступка у току конкурсног рока или након објављене ранг листе, не врши се пoвpaћaj новца.







	ЗНАЧАЈНИ ДАТУМИ


[bookmark: _heading=h.n93rd2n3yauf]	
Пријављивање кандидата на Конкурс вршиће се електронским путем и трајаће од  14. октобра до 18. октобра 2026. године. Студенти који нису у могућности да изврше електронску пријаву могу се пријавити лично у просторијама Одсека Висока здравствена  школа ( ул. Цара Душана 254)  19. октобра 2026. године у периоду од 9:00 до 14:00 часова.

Јединствена ранг листа биће објављена 20. октобра 2026. године до 23:30 часова. 
Уколико учесник Конкурса сматра да редослед кандидата на јединственој ранг листи није утврђен на начин предвиђен Конкурсом може уложити приговор Комисији за упис 21. октобра 2026. године од 08:00 до 10:00 часова. Кандидат незадовољан одлуком Комисије за упис може поднети жалбу на одлуку Председнику Академије струковних студија Београд, као другостепеном органу 21. октобра 2026. године од 10:00 до 12:00 часова. Председник Академије доноси решење 21. октобра 2026. године у 15:00 часова.
Напомена: Подношење приговора на ранг листу за упис у прву годину Мастер струковних студија се наплаћује 3.000,00 динара, према одлуци о висини школарине и других трошкова студија. Уколико се утврди да је приговор основан, извршиће се повраћај новца уплаћеног за подношење приговора.

Коначне ранг листе биће објављене 21. октобра 2026. године до 23:30 часова.
Упис Конкурсом примљених кандидата за школску 2026/2027. годину обавиhе се 22. и 23. октобра 2026. године од 9:00 до 14:00 часова у просторијама Одсека Висока здравствена школа. Уколико се кандидат који је остварио право на упис по Конкурсу не упише до 23. октобра 2026. до 14:00 часова, Школа ћe уписати уместо њега другог кандидата „прозивком“ по редоследу непримљених кандидата на коначној ранг листи 23. октобра 2026. године у 16:00 часова.

Школарина износи 140.000,00 динара.
Уплата се може извршити једнократно у пуном износу или на шест рата (прва рата приликом уписа у износу од 40.000,00 дин, а преостали износ у пет једнаких рата: друга рата до 15. новембра 2026. године, тpeћa рата до 15. децембра 2026. године, четврта рата до 15. фебруара 2027. године, пета рата до 15. априла 2027. године и шеста рата до 15. маја 2027. године).
- Школарина за студенте страног држављанства износи 2.000,00 EUR (у динарској противвредности по средњем курсу Народне банке Србије на дан уплате) и плаћа се у           целости на дан уписа.


	ДОКУМЕНТА ПОТРЕБНА ЗА УПИС:


[bookmark: _heading=h.i1w4ls1xnvyr]
·  Оверена фотокопија дипломе уз обавезу достављања оригинала на увид завршених основних струковних студија (180 ЕСПБ) или оригинал уверења о дипломирању 
· [bookmark: _heading=h.6qpvo4ra9yet]Студенти који су дипломирали по Закону о вишој школи достављају поред оригинал дипломе (или оверене фотокопије дипломе) или уверења о дипломирању и потврду о изједначавању стручног назива
· Извод из матичне књиге рођених са холограмом
· [bookmark: _heading=h.f49p40b5toq3]Уверење о држављанству не старије од 6 месеци 
· Две фотографије формата З,5 х 4,5цм (примерене Индексу као званичном идентификационом документу)
· Фотокопија прве стране пасоша (само за кандидате који су рођени ван територије Републике Србије)
· Уплату чланарине за Студентску конференцију Академија струковних студија Србије (СКАССС) у износу од 100,00 динара
               Прималац: Академија струковних студија Београд, 
               Београд, Цара Душана 254,
               Жиро рачун школе 840-32801845-26, са позивом на број 156

· [bookmark: _heading=h.to7iupw5a6l1]Прву рату школарине у износу од 40.000,00 динара уплатити искључиво у пошти или банци на текући рачун Академије струковних студија Београд: 

Прималац: Академија струковних студија Београд, 
Београд, Цара Душана 254,
Жиро рачун школе 840-32801845-26, са позивом на број 152
При упису предати оригиналну уплатницу.
· Два примерка ШВ-20 (попунити онлајн према приложеном упутству - ОБАВЕЗНО ПРОЧИТАТИ УПУТСТВО).
· Кандидати који желе да СТУДИРАЈУ УЗ РАД, а запослени су у струци, приликом уписа достављају потврду установе о запослењу или потврду о обављању приправничког стажа.




Председница
 Академије струковних студија Београд

др сци. мед. Данијела Пецарски, с.р.

